Mentalbeskrivelse af Sort Spids – 
For at lave en ØNSKE-profil for Sort Spids ønsker vi i bestyrelsen at indsamle data om racens mentale egenskaber.
Derfor tilbyder bestyrelsen at betale mentalbeskrivelsen for et begrænset antal hunde i alderen 1-2 år. Formålet er at få et godt og repræsentativt grundlag for at beskrive racens mentalitet – både i avlsarbejdet og i den generelle racebeskrivelse.
En mentalbeskrivelse giver viden om:
· Kontakt og samarbejde
· Nysgerrighed og legelyst
· Reaktion på nye og uventede situationer
· Miljø og skud-reaktioner
Jo flere hunde vi får mental-beskrevet, desto bedre kan vi dokumentere og bevare Sort Spids mentale egenskaber fremadrettet. 
Har du en hund på 1-2 år og har du lyst til at deltage, så hører vi meget gerne fra dig. Vi har begrænset antal ”fri-pladser”, så det er først til mølle princip.
Har du en ældre hund (over 2 år) kan den også få lavet mentalbeskrivelse – det koster ca 800 kr og er en stor oplevelse for både ejer og hund.
Praktiske oplysninger om tilmelding, tidspunkter og sted findes på DKKs hjemmeside - https://www.dkk.dk/kurser-prover-og-traening/pr%C3%B8ver/mentalbeskrivelse#kalender

Mere info
https://www.dkk.dk/kurser-prover-og-traening/pr%C3%B8ver/mentalbeskrivelse#hvad

Bestyrelsen – klubben for sort spids. 
